**Նաթանիել Աթկինսոն** (անգլ.՝ Nathaniel Atkinson, հունիսի 13, 1999(1999-06-13), Լոնսեստոն, City of Launceston, Թասմանիա, Ավստրալիա), ավստրալացի ֆուտբոլիստ, շոտլանդական «Հարթ օֆ Միդլոթիան» ակումբի և Ավստրալիայի ֆուտբոլի ազգային հավաքականի պաշտպան։

Կենսագրություն
--------------

### Ակումբային

Պրոֆեսիոնալ մակարդակում նորամուտը նշել է 2017 թվականին, «Մելբուռն Սիթի» ակումբում։ Նույն թվականի դեկտեմբերին նորամուտը նշել ակումբի Ա լիգայում հանդես ակումբի հիմնական կազմում։ 2020/21 մրցաշրջանում թիմի հետ հասել է մինչև եզրափակիչ, որում «Մելբուրն Սիթին» հաղթել է 3։ 1 հաշվով և դարձել Ավստրալիայի չեմպիոն։ Աթկինսոնը խփել է գոլերից մեկը և ճանաչվել է հանդիպման լավագույն խաղացող։ Նրան շնորհվել է Ջո Մարսթոնի մեդալ։

2022 թվականի ձմռանը պայմանագիր է կնքել շոտլանդական «Հարթ օֆ Միդլոթիան» ակումբի հետ, 2022/23 մրցաշրջանում մասնակցել է ՈՒԵՖԱ-ի կոնֆերենցիաների լիգայի խմբային փուլի 4 հանդիպման։

### Հավաքականում

Ավստրալիայի պատանեկան հավաքականի կազմում մասնակցել է Ասիայի 2018 թվականի առաջնությանը, որտեղ 1/4 եզրափակչում աչքի է ընկել գոլով, սակայն հավաքականը 1:3 հաշվով պարտվել է Սաուդյան Արաբիային։ 2021 թվականին Ավստրալիայի հավաքականի կազմում երկու հանդիպում է անցկացրել Ճապոնիայի օլիմպիական խաղերում, որտեղ Ավստրալիան երեք միավորով զբաղեցրել է խմբի վերջին հորիզոնականը։

Ավստրալիայի հիմնական հավաքականի կազմում իր նորամուտը նշել է 2022 թվականի մարտի 29-ին՝ 2022 թվականի աշխարհի առաջնության ընտրական փուլի Սաուդյան Արաբիայի ֆուտբոլի ազգային հավաքականի դեմ խաղում։ Նույն թվականի հունիսի 7-ին մասնակցել է Արաբական Միացյալ Էմիրությունների ֆուտբոլի ազգային հավաքականի հետ որակավորման չորրորդ փուլի հանդիպմանը (2։ 1), իսկ հունիսի 13-ին մասնակցել է Պերուի ֆուտբոլի ազգային հավաքականի հետ միջմայրցամաքային անցումային խաղին, որում Ավստրալիան հաղթել է 11 մետրանոցներով։

Ավելի ուշ Աթկինսոնն ընդգրկվել է Ավստրալիայի 2022 թվականի աշխարհի առաջնության եզրափակիչ հայտացուցակում։ Մրցաշարում նա մասնակցել է միայն խմբային փուլի առաջին տուրի՝ Ֆրանսիայի ֆուտբոլի ազգային հավաքականի դեմ խաղին (1։ 4), իսկ նրա հավաքականը հասել է մինչև 1/8 եզրափակիչ փուլ, որտեղ պարտվել է Արգենտինայի ֆուտբոլի ազգային հավաքականին (1։ 2)։

Ծանոթագրություններ
------------------

1. 1 2  FBref.com(բազմ․)
2. ↑  Cooling, Andrew (2017 թ․ մարտի 16). «Atkinson Trains With Melbourne City First Team». *Slice of Cheese*. Վերցված է 2018 թ․ հունվարի 1-ին.
3. ↑  «Match made in heaven for Nathaniel | Heart Of Midlothian Football Club». *www.heartsfc.co.uk*. Վերցված է 2022 թ․ հունվարի 10-ին.
4. ↑  «SOCCEROOS SQUAD ANNOUNCED: FIFA World Cup Qatar 2022™». *Socceroos* (անգլերեն). 2022 թ․ նոյեմբերի 8. Վերցված է 2022 թ․ նոյեմբերի 9-ին.

Արտաքին հղումներ
----------------

* Melbourne City FC Profile Արխիվացված 2 Հունվար 2018 Wayback Machine
* in der Datenbank von transfermarkt.de
* n in der Datenbank von soccerway.com
* 12. Nathaniel Atkinson

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նաթանիել Աթկինսոն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |